 Madaxweyne-ku-xigeenka Jamhuuriyadda Somaliland, Mudane Cabdiraxmaan Cabdilaahi IsmaaciilSaylici oo isaguna halkaas hadal ka jeediyey, ayaa faah-faahiyey goobaha loo cayimay in wajiga saddexaad ee mashruucan laga fulin doono, isaga oo hayadaha qaramada midoobay ka socday ee gacanta ku hayan farriin u diray, waxana isaga oo arrimahaas ka hadlaya uu yidhi, Waxaynu rajaynaynayaa in wajiga cusub shanta sano ee soo socda aynu gaadhsiin doonno 15-ka degmo ee hadhay, dawlad ahaanna waxanu hayadda qaramada midoobay ee hawsha gacanta ku haya tusaynaa inaanu fidinta samaynno, iyaguna dhaqaalaha nagu taageeraan, waxana aanu ku horraysiin doonnaa labada gobol ee waaweyn ee Bariga, sannadkanna waxa aanu bilaabi doonnaa laba degmo oo A ah iyo mid B ah, si dalku uu xagga waxqabadka isugu soo dhawaado. 